text: Fredercia til kamp mod bjørnekloen
  13 juni 2013 kl. 16.38
  Bjørneklo i Fredericia har fået sig en ny, mægtig fjende: Smartphones.
  Bjørneklo er uønsket i Danmark, og plantens værste fjende finder man i Fredericia.
  Byens indbyggere opfordres nemlig nu til at indrapportere det uvelkomne ukrudt via en ny App.
  Dermed udnytter kommunen, at flere og flere får sig en smartphone og har den med, når de skal til stranden eller går tur i skoven.
  De fleste moderne smartphones kan lægge et gps-koordinat ind i de billeder, de tager. Med andre ord vil et billede af ukrudtet samtidig afsløre placeringen.
  Mange andre kommuner har åbnet for indberetning via det kommunale website, men i sydjylland er det kun Hedensted, som har en lignende app til smartphone.
  Se mere i TV SYD Nyheder kl. 19.30.
  